היום נחלוק סודות רבים, אתן ואני,
ובכך אני מקווה שנוכל להקל
מעט ממעמסת הבושה שרבות מאיתנו חשות בנוגע למין.
כמה מכן ספגו קריאת גנאי מזרים?
הרבה נשים.
עבורי, הפעם שהכי זכורה לי
היתה כשאותו זר היה סטודנט שלי.
הוא ניגש אלי אחרי השיעור, באותו ערב,
ודבריו אישרו את מה שכבר ידעתי:
"אני מצטער, המרצה.
"אילו ידעתי שזאת את, לא הייתי אומר את הדברים ההם."
(צחוק)
בעיניו לא הייתי אדם עד שהפכתי למרצה שלו
התפישה הזאת, ההחפצה,
עומדת ביסוד המינניות,
ואנו רואים שהיא זוכה לחיזוקים בכל היבטי חיינו.
אנו רואים זאת בממשלה
שמסרבת להעניש גברים
על אונס של נשים.
אנו רואים זאת בפרסום.
כמה מכן ראו פרסומת
שמנצלת את החזה הנשי כדי למכור מוצר בכלל לא רלוונטי?
או סרט אחרי סרט אחרי סרט
שמציג את הנשים כמושאי אהבה בלבד.
הדוגמאות האלה עשויות להיראות טפלות ולא-מזיקות,
אבל הן בוגדניות,
ואט-אט הן מצטברות לכלל תרבות שמסרבת לראות באישה אדם.
אנו רואים זאת בבית הספר ששולח הביתה ילדה בת 10
בגלל שתלבושתה מסיחה את דעת הבנים מלימודיהם,
או בממשלה שמסרבת להעניש גברים על אונס נשים
שוב ושוב,
או ברצח של אישה
בגלל שביקשה מגבר להפסיק להתחכך בה על רחבת הריקודים.
המדיה ממלאת תפקיד חשוב בהנצחת ההחפצה של נשים.
הבה נתבונן בקומדיה הרומנטית הקלאסית.
בד"כ מציגים לנו בסרטים אלה שני סוגי נשים,
שני סוגי נשים מושכות, בכל אופן.
האחת היא הפצצה הסקסית,
יפהפיה מדהימה עם גוף מושלם.
לדמות הגברית הראשית אין שום בעיה לזהות אותה
ועוד פחות - לשכב איתה.
השניה היא הדמות הנשית הראשית,
האישה היפהפיה אך הצנועה שבה מתאהב הגיבור שלנו,
למרות שבהתחלה, לא השגיח בה
ואם כן - לא חיבב אותה.
הראשונה היא הזנזונת.
תפקידה הוא להיות מנוצלת ולהינטש.
היא יותר מדי זמינה.
השניה מעוררת תשוקה, אך צנועה,
ולכן ראויה ללדת בעתיד את צאצאי הגיבור שלנו.
חומר מתאים לנישואין.
למעשה, אומרים לנו שלנשים יש שני תפקידים,
אלא ששני תפקידים אלה מתקשים להתקיים ביחד באותה האישה.
לעתים נדירות, כשאני מספרת במהלך היכרות
שאני חוקרת מין,
אם אותו אדם לא מפסיק מיד את השיחה,
הוא או היא בד"כ מסתקרנים מאד:
"מעניין. ספרי לי עוד."
ואז אני מספרת.
"תחום העניין שלי הוא חקר ההתנהגויות המיניות
"של זוגות במהלך ההריון ואחריו."
בנקודה זאת אני זוכה לתגובה שונה.
(צחוק)
"הו. הא.
"האם אנשים בכלל עושים סקס בזמן הריון?
(צחוק)
"למה שלא תחקרי את התשוקה המינית
"או את האורגזמה?
"זה יהיה מעניין, וגם סקסי."
אימרו לי: מהן המלים הראשונות שעולות בדעתכם
כשאתם מדמיינים אישה בהריון?
הצגתי שאלה זו בסקר שהקיף מעל 500 בוגרים,
והרוב השיבו "בטן", "עגול"
ו"חמוד".
זה לא הפתיע אותי במיוחד.
מה עוד אנו מתייגים כ"חמוד"?
תינוקות. כלבלבים. חתלתולים.
זקנים. נכון?
(צחוק)
אבל כשאנו מתייגים אדם בוגר כ"חמוד",
אנו מבטלים הרבה מתבונתו,
ממורכבותו.
אנו מקטינים אותו לבעל איכויות ילדותיות.
ביקשתי גם מגברים הטרוסקסואלים
לדמיין את בת זוגם בהריון,
וביקשתי מנשים לדמיין שהן בהריון,
ולומר לי את המלים הראשונות שעולות בדעתם
כשהם חושבים על יחסי מין.
רוב התגובות היו שליליות.
"מגעיל".
"מסורבל".
"לא סקסי", "מוזר".
"לא נוח".
"איך?"
(צחוק)
"לא שווה את המאמץ". "לא שווה את הסיכון".
המשפט האחרון נתקע לי במוח.
היינו חושבים שאם מנתקים את הזיקה בין נשים הרות ואימהות לבין מיניות,
אנו מסלקים את המגבלות שיוצרת ההחפצה המינית.
הן סובלות מפחות מינניות, נכון?
לא בדיוק.
מה שקורה הוא סוג אחר של החפצה.
במאמצי להסביר זאת לאחרים,
אחת השיחות הובילה ל"ונוס מווילנדורף",
צלמית פליאוליתית שהמלומדים סבורים שהיתה אלת אהבה ויופי,
ומכאן הכינוי "ונוס".
אולם תיאוריה זו תוקנה מאוחר יותר,
כשהמלומדים ראו שהפסל התמקד במיוחד
באיברי הרבייה של הצלמית:
שדיים גדולים, שנחשבים אידיאליים להנקה;
בטן עגולה, כנראה הריונית;
שרידי צבע אדום, המרמזים על וסת או לידה.
הם גם הניחו שהצלמית היתה אמורה להיות מוחזקת או מושכבת
כי רגליה הזעירות לא איפשרו לה לעמוד באופן חופשי.
וגם לא היו לה פנים.
לפיכך ההנחה היתה שהיא מייצגת את הפריון
ולא מהווה דיוקן.
היא היתה חפץ.
במהלך הפרשנויות שהיא זכתה להן
היא עברה מחפץ של יופי ואהבה אידיאליים
לחפץ שמייצג פריון.
לדעתי המעבר הזה חושף יותר
על המלומדים שפירשו את ייעודה
מאשר על ייעודה האמיתי של הצלמית עצמה.
כשאישה נכנסת להריון,
היא יוצאת מעולם מושאי המין של הגברים
ומחליקה לתוך תפקידה כמולידה ומגדלת ילדים.
אגב כך היא גם הופכת
לרכושה של הקהילה,
וחשיבותה עולה בהרבה אך רק כי היא הרה, נכון?
אני נוטה לכנות זאת "אפקט וילנדורף",
ושוב, זה מקבל חיזוק בהיבטים רבים של חייה.
האם מישהי כאן היתה בהריון בולט לעין?
(צחוק)
רבות מכן, נכון?
כמה מכן זכו לחוויה של מגע זר בבטנכן בזמן ההריון
מבלי לבקש אפילו את רשותכן?
או שנאמר לכן מה מותר ואסור לכן לאכול
מצד מישהו שאיננו רופא או מטפל?
או שנשאלתן שאלות אינטימיות בנוגע לתכנון הלידה,
ואז נאמר לכן מדוע כל הבחירות שלכן שגויות?
כן. זה קרה גם לי.
או שסירבו להגיש לכן כוס יין?
כאן זה עלול לעורר תהיות, אבל הישארו איתי.
זהו סוד ענק.
למען האמת, בטוח לשתות אלכוהול באופן מתון בזמן הריון.
רבות מאיתנו לא יודעות זאת
כי הרופאים לא בוטחים מספיק בנשים הרות כדי לגלות להן סוד זה --
(צחוק)
במיוחד אם מדובר באישה פחות משכילה או צבעונית.
זה בעצם אומר לנו,
שאפקט וילנדורף זה הוא גם מעמדי וגזעני.
הוא קיים כשהממשלה מזכירה לנשים
בכל חוק חדש שמצמצם את בחירותיה
שתכולת הרחם שלה אינה שייכת לה,
או כשגינקולוג אומר,
"למרות שבטוח לקיים יחסי מין במהלך ההריון,
"לפעמים, אין לדעת.
"מוטב להיות בטוחה מאשר להצטער אחר-כך, נכון?"
שוללים ממנה את הפרטיות והריבונות הבסיסיים על גופה
במסווה של "היי אם טובה".
איננו בוטחים בה שתקבל החלטות עצמאיות.
היא "חמודה", זוכרים?
כשאנו אומרים לנשים
שעונג מיני - סליחה.
כשאנו אומרים לאישה שיחסי מין אינם שווים את סיכוני ההריון,
אנו בעצם אומרים לה שאין חשיבות לעונג המיני שלה.
ולמעשה - שאין לה עצמה חשיבות,
למרות שצרכי העובר אינם מתנגשים עם צרכיה.
לספקי שירותי בריאות,
כמו האיגוד האמריקאי למיילדות וגינקולוגיה,
ישנה ההזדמנות לחנך בנושא הבטיחות במין במהלך ההריון.
אז מה אומרים המומחים?
לאיגוד הזה אין למעשה שום עמדה רשמית
בנושא הבטיחות במין במהלך ההריון.
ההנחיות של מרפאת "מאיו" הן בד"כ חיוביות
אבל מתלווה להן אזהרה:
"למרות שרוב הנשים יכולות לקיים יחסי מין לכל אורך ההריון,
"לפעמים מוטב להיזהר."
יש נשים שלא מעוניינות לקיים יחסי מין בזמן ההריון,
וזה בסדר גמור.
יש נשים שרוצות לקיים יחסי מין בזמן ההריון,
וגם זה בסדר גמור.
מה שצריך להיפסק הוא זה שהחברה אומרת לנשים
מה מותר ואסור להן לעשות בגופן.
(מחיאות כפיים)
נשים בהריון אינן מיכלי רביה אלמוניים וחסרי-זהות
ללא שום עצמאות.
אבל האמת היא, הסוד האמיתי הוא,
שאנו אומרים לכל הנשים שאין חשיבות לעונג המיני שלהן.
אנו מסרבים אפילו להכיר בקיומן
של נשים ששוכבות עם נשים או נשים שלא רוצות ילדים.
"זה רק שלב חולף...
"היא פשוט צריכה שיגיע הגבר הנכון."
בכל פעם שאישה מקיימת יחסי מין
למען העונג בלבד,
זהו דבר מהפכני.
היא מהפכנית.
היא פועלת בניגוד לעמדתה הנחושה של החברה
שהיא קיימת אך ורק למען תענוגם של גברים
או לצרכי רביה.
אישה שמעדיפה קודם כל את צרכיה המיניים היא מפחידה,
כי אישה שמעדיפה את צרכיה המיניים, מעדיפה את עצמה.
(מחיאות כפיים)
מדובר באישה שדורשת יחס שוויוני.
מדובר באישה שעומדת על כך
שיפנו לה מקום ליד שולחן בעלי הכוח,
וזה הכי מפחיד
משום שאיננו יכולים לפנות לה מקום
מבלי שכמה מאיתנו יוותרו על המרחב העודף שהם תופסים.
(מחיאות כפיים)
יש לי בשבילכם סוד אחרון:
אני אם לשני בנים
ואנו נשמח לעזרה מצידכם.
למרות שהבנים שלי שומעים אותי אומרת בקביעות
שחשוב שהגברים יכירו בנשים כשוות להם
והם רואים שאביהם מהווה מופת לכך,
חשוב לנו שמה שקורה בעולם יחזק את מה שקורה אצלנו בבית.
זאת לא בעיה של גברים או של נשים.
זאת בעיה של כולם,
ולכולנו יש תפקיד בפירוק מערכות של אי-שוויון.
בתור התחלה, עלינו להפסיק לומר לנשים
מה מותר ומה אסור להן לעשות בגופן.
(מחיאות כפיים)
בכלל זה, לא לראות בנשים הרות את רכושה של הקהילה.
אם אינכם מכירים אותה, אפילו אל תבקשו לגעת בבטנה,
לא הייתם נוהגים אחרת עם מישהו אחר.
אל תאמרו לה מה מותר ואסור לה לאכול.
אל תבקשו ממנה פרטים אינטימיים הנוגעים להחלטותיה בענייני רפואה.
זה כולל גם את ההבנה
שאפילו אם אתם, אישית, מתנגדים להפלות,
אתם יכולים עדיין להילחם על זכותה של האישה לבחור.
כשמדובר בשוויון של האישה, שני אלה אינם בהכרח סותרים.
אם את או אתה מקיימים יחסי מין עם נשים,
תנו עדיפות לעונג שלהן.
אם אינכם יודעים איך, שאלו.
אם יש לכם ילדים --
(צחוק)
נהלו איתם שיחות בנושאי מין מוקדם ככל האפשר,
כי ילדים כבר לא מחפשים "מין" במילון.
הם מחפשים את זה באינטרנט.
וכשאתם מנהלים שיחות אלה בענייני מין,
אל תתמקדו רק בנושא הרבייה.
אנשים מקיימים יחסי מין מסיבות רבות,
חלקם עושים זאת כי הם רוצים תינוק,
אבל מרביתנו מקיימים יחסי מין כי זה נעים.
הודו בכך.
ואם יש לכם ילדים או לא,
תמכו בחינוך מיני מקיף שאיננו גורם לצעירינו להתבייש.
(מחיאות כפיים)
לא צומחת שום טובה מכך שגורמים לצעירים להתבייש
בתשוקותיהם והתנהגויותיהם המיניות,
אלא רק מחלות מין והריונות לא-רצויים.
בכל יום ויום ניתנת לכולנו ההזדמנות
לחתור תחת דפוסי האי-שוויון.
אני חושבת שכולנו נסכים שזה שווה את המאמץ.
תודה לכם.
(מחיאות כפיים)